
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση της πολεοδομικής μελέτης της περιοχής Άγιος Πέτρος Β' 
του δήμου Αχαρνών (Αττικής). 1 

Έγκριση τοπικού ρυμοτομικού σχεδίου για τον καθορισμό χώρου ανέ¬ 
γερσης βρεφονηπιακού σταθμού στην εκτός του εγκεκριμένου ρυ¬ 
μοτομικού σχεδίου περιοχή του δήμου Κομοτηνής (Ν. Ροδόπης) 
και καθορισμός όρων και περιορισμών δόμησης αυτού. 2 

ΑΠΟΦΑΣΕΙΣ 

Κατηγοριοποίηση, καθορισμός ορίων και αρτιότητα του οικισμού 
«ΑΓ. ΚΟΣΜΑΣ» Επαρχίας Νέστου Ν. Καβάλας. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ (1) 

' Εγκριση της πολεοδομικής μελέτης της περιοχής Άγιος Πέτρος Β' του 
δήμου Αχαρνών (Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 


1. Τις διατάξεις του Ν. 1337/73 (ΦΕΚ 33/Α) όπως τροποποιήθηκε 
με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 4, 5 
και 6), 7 (παρ. 1, 2 και 4) και 43 (παρ. 3 και 10). 

2. Τις διατάξεις του Ν. 1558/85 (ΦΕΚ 137/Α) και ειδικότερα την 
παρ. 1 του άρθρου 23. 

3. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

4. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα του 6 (παρ. 1), 7, 8 (παρ. 1) και 9. 

5. Την αριθ. 19658/841/14.4.83 απόφαση του Υπουργού Χωροτα¬ 
ξίας, Οικισμού και Περιβάλλοντος (ΦΕΚ 154/Δ/83). 

6. Την αριθ. 28947/1017/18.4.85 απόφαση του Υπουργού Χωρο¬ 
ταξίας, Οικισμού και Περιβάλλοντος «Χαρακτηρισμός ως πυκνοδομημέ- 
νης της πολεοδομικής ενότητας Αγίου Πέτρου του δήμου Αχαρνών (Αττι¬ 
κής)». 

7. Την αριθ. 35515/1294/10.5.85 απόφαση του Υπουργού Χωρο¬ 
ταξίας, Οικισμού και Περιβάλλοντος «Έγκριση της πολεοδομικής προμε¬ 
λέτης της πολεοδομικής ενότητας Αγίου Πέτρου Δήμου Αχαρνών (Αττι¬ 
κής)». 

8. Τις αριθ. 1/84, 27/84, 72/84, 223/85, 278-1 έως και 
278-62/85, 279-1 έως και 279-26/85, 280-1 έως και 
280-21/85, 283-1 έως 283-25/85 και 53/86 γνωμοδοτήσεις του 
Δημοτικού Συμβουλίου Αχαρνών. 

9. Την αριθ. 4 συνεδρίαση 22η/27.11.85 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Νομού Αττικής. 

10. Την αριθ. 207/1986 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής Άγιος Πέτρος Β' της 
πολεοδομικής ενότητας Άγιος Πέτρος του δήμου Αχαρνών που το μεγα¬ 
λύτερο τμήμα της έχει χαρακτηρισθεί ως πυκνοδομημένο με την αρ. 
28947/1017/18.4.84 απόφαση του Υπουργού Χωροταξίας, Οικισμού 


και Περιβάλλοντος «Χαρακτηρισμός ως πυκνοδομημένης της πολεοδομι¬ 
κής ενότητας Αγίου Πέτρου του δήμου Αχαρνών» με τον καθορισμό οιδο- 
μησίμων χώρων, οδών, πεζοδρόμων, χώρων κοινοχρήστου πρασίνου, 
χώρων πρασίνου, χώρων σχολείων, χώρων πλατείας, χώρων παιδικής 
χαράς, χώρου πολιτιστικού κέντρου, χώρου εκκλησίας, χώρου βρεφονη¬ 
πιακού σταθμού, δημοτικού χώρου, χώρου Κέντρου Ανοικτής Προστασίας 
Ηλικιωμένων (Κ.Α.Π.Η.), χώρων αθλητισμού, χώρων πάρκου και χώ¬ 
ρων στάθμευσης αυτοκινήτων όπως φαίνεται στα δύο (2) χρωματισμένα 
σχετικά πρωτότυπα διαγράμματα σε κλίμακα 1:1000 που θεωρήθηκαν 
από τον Προϊστάμενο της Δ/νσης Πολεοδομικών Εφαρμογών με την αρ. 
28237/1986 πράξη του και που συνοπτικά τους αντίτυπα δημοσιεύονται 
με το παρόν διάταγμα. 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος και που χαρακτηρίσθηκε πυκνοδομημένη με την αρ. 
28947/1017/18.4.85 απόφαση του Υπουργού Χωροταξίας, Οικισμού 
και Περιβάλλοντος υπάγεται στην εισφορά σε γη των παραγράφων 4 και 
επόμενες του άρθρου 8 του Ν. 1337/83. 

Άρθρο 3. 

Εγκρίνεται ο πολεοδομικός κανονισμός της περιοχής Άγιος Πέτρος 
του δήμου Αχαρνών που το πολεοδομικό σχέδιο εγκρίνεται με το άρθρο 
1 του παρόντος ως εξής: 

Άρθρο 4. 

Στην πρόσοψη των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3), τεσσάρων (4) και πέντε (5) μέτρων όπως φαίνε¬ 
ται στα ίδια ως άνω διαγράμματα. 

Άρθρο 5. 

Στους οικοδομήσιμους χώρους πλην των χώρων ειδικών χρήσεων επι¬ 
τρέπεται η ανέγερση κτιρίων για χρήση γενικής κατοικίας όπως προσδιο¬ 
ρίζεται στο άρθρο 5 του Π.Δ/τος 81/80 (ΦΕΚ 27/Α). 

Άρθρο 6. 

Τα ελάχιστα όρια εμβαδού και προσώπου και οι λοιποί όροι και περιο¬ 
ρισμοί δόμησης του οικοπέδου ορίζονται ως εξής: 

1. Ελάχιστο πρόσωπο: δέκα (10) μέτρα. 

— Ελάχιστο εμβαδόν: τετρακόσια (4θ0) τ.μ. 

2. Κατά παρέκκλιση της προηγούμενης παραγράφου θεωρούνται άρτια 
και οικοδομήσιμα τα οικόπεδα που κατά τη δημοσίευση του παρόντος 
έχουν: 

— Ελάχιστο πρόσωπο: έξι (6) μέτρα. 

— Ελάχιστο εμβαδόν: εκατό (100) τ.μ. 

3. Μέγιστο ποσοστό κάλυψης των κατά κανόνα άρτιων οικοπέδων 
πενήντα τοις εκατό (50%) της επιφάνειας τους και για τα κατά παρέκ¬ 
κλιση άρτια οικόπεδα εξήντα τοις εκατό (60%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Το μέγιστο ύψος των κτιρίων ορζεται σε έντεκα (11) μέτρα. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Απριλίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


(2) 

Έγκριση τοπικού ρυμοτομικού σχεδίου για τον καθορισμό χώρου ανέγερ¬ 
σης βρεφονηπιακού σταθμού στην εκτός του εγκεγκριμένου ρυμοτομι¬ 
κού σχεδίου περιοχή του δήμου Κομοτηνής (Ν. Ροδόπης) και καθορι¬ 
σμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το 
άρθρο 26 όπως αυτό αντικαταατάθηκε με το άρθρο 8 παρ. 13 του Ν. 
1512/85 (ΦΕΚ 4/Α). 

2. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 και 9. 

3. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παρ. 1. 

4. Την αριθ. 604/9.12,1985 γνωμοδότηση του Κεντρικού Συμ¬ 
βουλίου Χωροταξίαι^Οικισμού και Περιβάλλοντος. 

5. Την αριθ. 117/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος > Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο για τον καθορισμό χώρου 
ανέγερσης βρεφονηπιακού σταθμού στην εκτός του εγκεκριμένου ρυ¬ 
μοτομικού σχεδίου περιοχή του δήμου Κομοτηνής (Ν. Ροδόπης), 
όπως φαίνεται με τα στοιχεία Α, Β, Γ, Δ, Ε, Ζ, Α στο σχετικό 
πρωτότυπο διάγραμμα σε κλίμακα 1:500 που έχει θεωρηθεί από τον 


προϊστάμενο της δ/νσης Πολεοδομικών Εφαρμογών με την αριθ. 
22668/1986 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

1. Μέγιστο ποσοστό κάλυψης τριάντα τοις εκατό (30%) της επιφά¬ 
νειας του χώρου. 

2. Συντελεστής δόμησης τρία δέκατα (0,3). 

3. Μέγιστο ύψος του κτιρίου τεσσεράμισι (4,50) μέτρα. Υπεράνω 
του μεγίστου ύψους επιβάλλεται η κατασκευή κεραμοσκεποΰς στέγης 
το ύψος της οποίας δεν μπορεί να υπερβαίνει το ενάμισι (1,50) μέτρο. 

4. Ελάχιστη απόσταση του κτιρίου από τα όρια του οικοπέδου 
τέσσερα (4) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Μαρτίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 82051 (3) 

Κατηγοριοποίηση, καθορισμός ορίων και αρτιότητα του οικισμού «ΑΓ. 

ΚΟΣΜΑΣ» Επαρχίας Νέστου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

' Εχοντας υπόψη: 

1. Το από 24.4.1985 (ΦΕΚ 181Δ/3.5.85) «περί τρόπου καθορι¬ 
σμού ορίων οικισμών της χώρας μέχρι 2.000 κατοίκους, κατηγοριών 
αυτών και καθορισμού όρων και περιορισμών δόμησής τους». 

2. Την απογραφή οικισμών και πληθυσμού του Ν. Καβάλας έτους 
1981 της Ε.Σ.Τ.Ε. 

3. Τη μελέτη «Α*φάση σχεδιασμού ανοικτών πόλεων» που εκπονήθηκε 
από ομάδα μελετητών και έκανε προτάσεις για την οριοθέτηση, 
κατηγοριοποίηση, τους ειδικούς όρους δόμησης (δελτία αρχιτεκτονι¬ 
κής αναγνώρισης) κ.λπ. των οικισμών του Ν. Καβάλας σύμφωνα με 
προδιαγραφές του ΐ.Χ.Ο.Π. 

4. Την αριθ. 3/27.1.1986 απόφαση - του Κοινοτικού Συμβουλίου 
Αγ. Κοσμά. 

5. Την αριθ. 14/123/24.3.1986 πράξη του Συμβουλίου Χ.Ο.Π. 
Νομ. Καβάλας, αποφασίζουμε: 

1. Την κατηγοριοποίηση του οικισμού «ΑΓ. ΚΟΣΜΑΣ» όπως πα¬ 
ρακάτω: 

- Θέση στο χώρο: (Α3) Ούτε: περιαστικός, παραλιακός, τουριστι¬ 
κός. 

- Βαθμός προστασίας: (Β3) Αδιάφορος 

- Δυναμικότητα: (Γ3) Φθίνων 

- Βαθμός διασποράς: (Δ1) Συνεκτικός 

- Μέγεθος: (Ε1) Μικρός 


2. Καθορίζουμε τα όρια του οικισμού «ΑΓ. ΚΟΣΜΑΣ» όπως αυτά 
φαίνονται στο θεωρημένο από την Προΐσταμένη του ΤΠ ΚΑΙ ΠΕ Ν. 
Καβάλας διάγραμμα του οικισμού σε κλίμακα 1:5000 που συνοδεύει 
την απόφαση. 

3. Καθορίζουμε την αρτιότητα των οικοπέδων που περιλαμβάνο¬ 
νται στα όρια του οικισμού Αγίου Κοσμά σε εξακόσια (600) τ.μ. 

Οικόπεδα που ήταν άρτια και^ οικοδομήσιμα κατά κανόνα ή κατά 
παρέκκλιση με προγενέστερες διατάξεις που ίσχυαν για την περιοχή 
εξακολουθούν να είναι άρτια και οικοδομήσιμα. 

4. Κατά παρέκκλιση εντός του ορίου του οικισμού θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.85 Δ/τος. 

5. Κατά τη δόμηση πρέπει να εξασφαλίζεται οπωσδήποτε η συνέ¬ 
χεια των υφισταμένων ή εγκεκριμένων δρόμων του οικισμού κατά την 
κρίση της Υπηρεσίας. 

6. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το "Τμήμα Π και Π.Ε.Ν. Καβάλας ώστε να εξασφαλίζε¬ 
ται η συνέχεια των υπαρχόντων Κοινοχρήστων χώρων και η δημιουρ¬ 
γία νέων σύμφωνα με τα οριζόμενα στην παρ. 1 του άρθρου 6 του από 
24.4.85 Π. Δ/τος. 

7. Κατά τα λοιπά ισχύει το από 24.4.1985 Π. Δ/γμα. 

Η απόφαση αυτή με το διάγραμμα που τη συνοδεύει να δημοσιευθεί 
στην Εφημερίδα της Κυβερνήσεως. 

Καβάλα, 11 Απριλίου 1986 

Ο Νομάρχης 
Γ. ΜΠΕΛΤΣΙΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






